Diari Oficial de la Generalitat Valenciana


Sumari del DOGV 9361, del 14-06-2022 (2022/5436)

Extracte de la Resolució de 13 de maig de 2022, del Rectorat de la Universitat de València, per la qual es convoca la cinquena edició dels Premis Càtedra DEBLANC als millors treballs de final de grau/final de màster relacionats amb metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9361

Data del DOGV
:   14-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5436


Data del document
:   16-05-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 13 de maig de 2022, del Rectorat de la Universitat de València, per la qual es convoca la cinquena edició dels Premis Càtedra DEBLANC als millors treballs de final de grau/final de màster relacionats amb metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals. [2022/5436]  
BDNS (identif.): 632399.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/632399  
  
Primer. Beneficiaris  
Poden presentar-se a la cinquena edició de Premis de la Càtedra DEBLANC-Universitat de València els i les estudiants de qualsevol titulació oficial de les universitats valencianes que hagen fet el seu treball de final de grau o de màster sobre un tema relacionat amb les metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals.  
  
Segon. Objecte  
La Universitat de València a través de la Càtedra DEBLANC, convoca la cinquena edició dels Premis de la Càtedra DEBLANC 2022 al millor treball de final de grau o final de màster el contingut dels quals estiga orientat en la temàtica de metodologies estadístiques, econòmiques i d'aprenentatge automàtic per a la detecció de delictes financers i blanqueig de capitals realitzat des de qualsevol àrea de coneixement i defensat en qualsevol de les universitats de la Comunitat Valenciana durant els cursos 2020/21 i 2021/22. La seua finalitat és potenciar l'estudi d'aquestes disciplines per part dels estudiants de grau i màster a les universitats valencianes, així com la divulgació d'aquests.  
  
  
Tercer. Bases reguladores  
La convocatòria està publicada en l'URL https://go.uv.es/0zLnyUK  
  
Quarta. Quantia:  
L'ajuda per a l'equip d'investigació es finança a càrrec del pressupost de la Càtedra DEBLANC de la Universitat de València, orgànica 3454042886 i específica 05579339, per un import de 600 euros.  
  
Cinqué. Termini de presentació de sol·licituds  
El termini de presentació de sol·licituds és des de l'endemà de la publicació de la convocatòria en el Diari Oficial de la Generalitat Valenciana (DOGV), fins al 15 de setembre de 2022  
  
València, 16 de maig de 2022.- La vicerectora d'Innovació i Transferència (p. d. de la rectora, DOGV 11.04.2022): Rosa María Donat Beneito.